สวัสดีค่ะ คือเมื่อวานพึ่งกินยาคุมเม็ดแรกตอนประมาณ 3 ทุ่ม แผงละ 21 เม็ด แล้วประจำเดือนก็พึ่งหายด้วยค่ะ แล้วพอประมาณตี 1 วันนี้มีพสพ แบบไม่ได้ใส่ถุงยาง แต่ไม่ได้หลั่งใน อยากสอบถามว่าแบบนี้คือต้องกินยาคุมฉุกเฉินมั้ยคะ แล้วก็ยาที่กินไปเม็ดแรกออกฤทธิ์คุมกำเนิดเลยรึป่าวคะ ปล.กินยาคุมทุกเดือน กินในเวลาสม่ำเสมอทุกวันค่ะ
สวัสดีค่ะ หากทานยาคุมกำเนิดต่อเนื่องมาหลายแผงแล้ว คือไม่ใช่เพิ่งเริ่มทานเป็นแผงแรก และทานยาอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะและเมื่อทานครบ 21 เม็ด ได้เว้นระยะไป 7 วัน ก่อนที่จะเริ่มทานยาคุมแผงใหม่ คือไม่ได้เว้นไปนานกว่านั้น ยาคุมก็จะสามารถช่วยป้องกันการตั้งครรภ์ได้ตั้งแต่เม็ดแรกที่ทาน ดังนั้น จึงไม่จำเป็นต้องทานยาคุมฉุกเฉินร่วมไปด้วยโดยไม่จำเป็นค่ะ